title: Xulosalar - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: 197
  9.
  Narx quyidagi asosiy vazifalarni bajaradi: muvozanatlikni ta’minlash vazifasi;
  qiymat va naflilikni hisobga olish vazifasi; tartibga solish vazifasi; raqobat vositasi
  vazifasi; ijtimoiy himoya vazifasi.
  10.
  Narxning juda ko’p turlari mavjud bo’lsada, ularning barchasi bir-biri
  bilan o’zaro bog’langan, chunki ularda jamiyatdagi iqtisodiy resurslarning ishlatilish
  samarasi o’z ifodasini topadi.
  11.
  Ma’muriy-buyruqbozlikka asoslangan iqtisodiyotdan bozor iqtisodiyotiga
  o’tayotgan barcha mamlakatlarda davlatning narx sohasidagi siyosati ko’p jihatdan
  narxlarni erkinlashtirish, milliy bozor narxlarini jahon bozori narxlariga
  yaqinlashtirishga qaratiladi.
  12.
  O’zbekistonda iqtisodiyotni isloh qilishning o’ziga xos tamoyillari,
  mamlakatdagi vaziyat va aholining turmush darajasi hisobga olinib, narxlarni asta-
  sekinlik bilan va bosqichma-bosqich erkinlashtirish yo’li tanlab olindi.
  13.
  Respublikada narxlarni bosqichma-bosqich erkinlashtirish aholini
  ishonchli iqtisodiy va ijtimoiy himoyalash tadbirlari bilan birga olib borildi.